b'\n_START_ARTICLE_\nDeath Note\n_START_PARAGRAPH_\nDeath Note (jap. \xe3\x83\x87\xe3\x82\xb9\xe3\x83\x8e\xe3\x83\xbc\xe3\x83\x88;  Hepburn: Desu N\xc5\x8dto) je\xc2\xa0japonska manga\xc2\xa0in anime serija, ki jo je napisal Tsugumi Ohba\xc2\xa0ter ilustriral\xc2\xa0Takeshi Obata. Zgodba govori o\xc2\xa0Lightu Yagamiju, srednje\xc5\xa1olcu, ki odkrije nadnaravni dnevnik shinigamija\xc2\xa0Ryuka, ki njegovemu uporabniku dodeli sposobnost, da lahko ubije vsakogar, katerega ime in obraz pozna. Serija se vrti okoli Lightovih prizadevanj, da bi ustvaril svet, "o\xc4\x8di\xc5\xa1\xc4\x8den vsega zla", in mu zavladal kot "bog" z uporabo dnevnika smrti, ter okoli prizadevanja detektiva s psevdonimom\xc2\xa0L, da bi ga ustavil.\n_START_SECTION_\nPovzetek zgodbe\n_START_PARAGRAPH_\nLight Yagami\xc2\xa0je genialni srednje\xc5\xa1olec, ki odkrije "dnevnik smrti", dnevnik, ki ubije vsakogar, katerega ime je zapisano v njej. Po preizku\xc5\xa1anju dnevnika se Light spozna s\xc2\xa0shinigamijem\xc2\xa0(bogom smrti)\xc2\xa0Ryukom, prvotnim lastnikom, ki je iz zdolgo\xc4\x8dasenosti svoj dnevnik odvrgel v \xc4\x8dlove\xc5\xa1ki svet. Light\xc2\xa0pove Ryuku o svojem na\xc4\x8drtu zavladanja novemu, brezzlo\xc4\x8dinskemu svetu, v katerem bi \xc5\xbeiveli samo ljudje, ki so po njegovi presoji moralno neopore\xc4\x8dni. Light (oziroma njegova anonimna dejanja) v javnosti\xc2\xa0s\xc4\x8dasoma postane znan kot Kira (jap. \xe3\x82\xad\xe3\x83\xa9), kar izhaja iz japonske izgovorjave angle\xc5\xa1ke besede "killer", morilec._NEWLINE_Kirovi umori so pritegnili pozornost Interpola in svetovno znanega detektiva pod imenom "L". L-u uspe s pastjo, v katero se ujame Light, omejiti Kirovo lokacijo na obmo\xc4\x8dje Japonske. Light se pridru\xc5\xbei L-u in njegovi anti-Kira raziskovalni enoti v upanju, da s\xc4\x8dasoma najde na\xc4\x8din, kako ubiti L-a. Lightov na\xc4\x8drt za\xc4\x8dne ovirati drugi Kira, slavna modelka Misa Amane in njen shinigami Rem. Misa ugotovi, da je Light prvi Kira, in mu ponudi sodelovanje. Ker pa se Misa zaljubi v Lighta, postane nepazljiva in stori strate\xc5\xa1ke napake, ki L-a vodijo do nje, nakar jo uspe\xc5\xa1no pripre. Po tem, ko se Light domisli na\xc4\x8drta, kako dokazati svojo in Misino nedol\xc5\xbenost, privoli k temu, da se tudi njega pripre. Oba se odre\xc4\x8deta lastni\xc5\xa1tvu vsak svojega dnevnika smrti, kar jima posledi\xc4\x8dno izbri\xc5\xa1e spomine, povezane z njegovo uporabo._NEWLINE_Med njunim priporom se pojavi tretji Kira. Ko postane jasno, da ni mogo\xc4\x8de, da bi Light in Misa izvajala umore tretjega Kira, ju L izpusti in jima dodeli hi\xc5\xa1ni pripor v svojem nahajali\xc5\xa1\xc4\x8du. L-ova raziskovalna enota odkrije identiteto tretjega Kira, in sicer gre za izvr\xc5\xa1nega direktorja skupine Yotsuba Group Kyosukeja Higuchija, ki ga v policijski raciji ujamejo. Ob dotiku dnevnika Light dobi nazaj svoje spomine na Kira in ubije Higuchija. Light nato \xc4\x8dustveno zmanipulira Rema v umor L-a s tem, ko postavi Miso v \xc5\xbeivljenjsko ogro\xc5\xbeajo\xc4\x8do situacijo. Ker namenski umor z namenom podalj\xc5\xa1anja \xc5\xbeivljenjske dobe \xc4\x8dloveka kr\xc5\xa1i pravila shinigamijev, umre tudi Rem sam. Po L-ovi smrt Light postane drugi "L" in nadaljuje svojo farso iskanja Kira, medtem ko on sam vr\xc5\xa1i umore._NEWLINE_Zgodba presko\xc4\x8di na \xc5\xa1tiri leta pozneje, ko si Kira pridobi veliko mre\xc5\xbeo stikov in ogromno podporo javnosti. Razkrijeta se dva mladostnika, ki tekmujeta za nasledstvo L-a \xe2\x80\x93 Near, detektiv, povezan z vlado ZDA, in Mello, \xc4\x8dlan mafije. Mello se poslu\xc5\xbeuje zlo\xc4\x8dinskih prijemov, da bi se pribli\xc5\xbeal Kiru. Eden od Mellovih na\xc4\x8drtov ima za posledico smrt Soichira, Lightovega o\xc4\x8deta in \xc4\x8dlana L-ove raziskovalne enote._NEWLINE_Medtem preiskovanje Kira vodi Neara v sum, da Light deluje kot L in Kira hkrati. Po Soichirovi smrti Near znotraj raziskovalne enote raz\xc5\xa1iri sum. Kot odgovor Light prepri\xc4\x8da Miso, da se odre\xc4\x8de svojemu dnevniku, in izuri novega "Kira" Teruja Mikamija, dr\xc5\xbeavnega to\xc5\xbeilca in gore\xc4\x8dega zagovornika Kira. Mikami omre\xc5\xbei novinarsko voditeljico Kiyomi Takada, da postane Kirova javna predstavnica. Ko Mello ugotovi, da je Takada povezana s Kirom, jo ugrabi, vendar pa ga ona nato umori, nakar je \xc5\xa1e sama umorjena s strani Lighta. Zaradi ugrabitve Mikamijeva dejanja omogo\xc4\x8dijo Nearu, da postavi past, ki doka\xc5\xbee, da sta tako Mikami kot Light Kira. L-ova in Nearova raziskovalna enota ju ujameta in iz Lighta izzoveta priznanje krivde. Ko Ryuk izve, da ga Light ne bo ve\xc4\x8d mogel kratko\xc4\x8dasiti, ga ubije.'